El cinema de març a Burjassot continua endavant amb “Perdiendo el Este” i “La Lego Película 2”
2025-07-24

La programació cinematogràfica de Burjassot segueix endavant al cinema Tívoli amb l’arribada de dues noves estrenes: la comèdia espanyola “Perdiendo el Este” i “La Lego Película 2”. Totes dues pel·lícules es podran veure al cinema local, el cap de setmana del 8, 9 i 10 de març.

Després de l’èxit de “Perdiendo el Norte” de 2015, Atresmedia Cinema i Warner Bros España avalen ara la seqüela “Perdiendo el Este” que, dirigida per Paco Caballero i protagonitzada per Julián López, es projectarà en el Tívoli el divendres 8 i el dissabte 9 de març, a les 22:30h i també el diumenge 10 de març, a les 19:30h. La comèdia torna a narrar les peripècies de Braulio (Julián López), Rafa (Miki Esparbé) i Hakan (Younes Bachir) els qui, després de les seues desventures a Berlín, viatgen fins a Hong Kong a la recerca de noves oportunitats. Però en la seua cerca de fortuna pel Llunyà Orient aquests tres integrants de la generació perduda es trobaran més perduts que mai. I és que no és gens fàcil triomfar en una terra que té un idioma, una cultura i uns costums tan diferents a la marca “made in Spain”. Per a Braulio la seua experiència a la Xina serà un calvari, fins que per casualitat es creue en la seua vida Xiao (Chacha Huang), una xica moderna i amb grans expectatives de futur. Paco Caballero debuta en llargmetratge amb aquesta pel·lícula, no recomanada per a menors de 7 anys, que torna a comptar en el seu repartiment amb Julián López, Miki Esparbé, Younes Bachir, Carmen Machi, Malena Alterio i Javier Cámara. S’incorporen a aquesta seqüela actors com Leo Harlem, Chacha Huang, Silvia Alonso, Edu Soto, Marcos Zhang o Fele Martínez.

La proposta de cinema familiar per al cap de setmana arribarà amb “La Lego Pel·lícula 2”, seqüela del primer lliurament amb el mateix títol (2014), que tindrà les seues projeccions al cinema local el divendres 8 i el dissabte 9, a les 19h i el diumenge 10 de març, a les 16:30h. Apta per a tots els públics i especialment recomanada per a xiquets i xiquetes, “La Lego Pel·lícula 2” és l’esperadísima seqüela del fenomen mundial de taquilla, protagonitzat pels herois de Ladriburgo, els quals viuran una nova aventura repleta d’acció per a salvar la ciutat que tant estimen. Han passat cinc anys des de la invasió dels Lego Duplo, que van vindre de l’espai exterior, destruint-ho tot més ràpid que la capacitat de reconstruir dels altres. Però encara que Emmet continue tractant de creure que tot és fabulós, la seua vida i la dels seus companys segueixen sumides en el caos. Per això, per a véncer als invasors i poder restaurar l’harmonia en l’univers LEGO, Emmet, Lucy, Batman i els seus amics viatjaran a mons llunyans i inexplorats, inclosa una estranya galàxia on tot és un musical, i es posarà a prova la seua valentia, creativitat i habilitats de Mestres Constructors, eixint a la llum per què són tan especials.